पारा गिरने से फसलों पर पाला पड़ने की आशंका
सर्द हवाओं से ठिठुरे लोग
पेटलावद/झाबुआ | मौसम में हर रोज बदलाव देखने को मिल रहा है। शीतलहर चलने से दिन और रात का तापमान घट रहा है। हवाओं ने मौसम को पूरी तरह ठंडा कर दिया है। अंचल में पिछले तीन-चार दिनों से कड़ाके की ठंड पड़ रही है। दिनभर सर्द हवाओं के चलने से लोगों को दिन के समय भी अधिक ठंड महसूस हुई। इससे अंचल में कोहरा भी छाने लगा है, जिससे वाहन चालकों को परेशानी उठाना पड़ रही है। शुक्रवार को अधिकतम तापमान 25.4 व न्यूनतम 7.5 डिग्री सेल्सियस दर्ज किया गया जबकि गुरुवार को अधिकतम तापमान 25.8 व न्यूनतम 5.6 डिग्री सेल्सियस था। ठंड अधिक होने से दिन में भी लोग ठिठुरते नजर आए।
न्यूनतम तापमान 7 से 8 डिग्री के बीच बना हुआ है
भास्कर संवाददाता | झाबुआ
तापमान में लगातार कमी आने से पाला पड़ने की आशंका बन गई है। यदि ऐसा होता है तो चना, टमाटर, मटर जैसी फसलों पर असर हो सकता है। इस स्थिति को देखते हुए कृषि विभाग ने किसानों को विशेष सावधानी बरतने को कहा है। उल्लेखनीय है कि पिछले कुछ दिनों से न्यूनतम तापमान 6 से 8 डिग्री के बीच बना हुआ है। वैसे तो यह स्थिति फसलों के लिहाज से बेहतर कही जाती है, लेकिन इससे पाला पड़ने की संभावना भी बन गई है।
यह सावधानी बरतें किसान
किसान अपने खेतों का नियमित निरीक्षण करें और खेतों की मेढ़ पर धुआं करें।
खेत में नमी बनाए रखने के लिए सिंचाई करें।
गोबर खाद का उपयोग करें।
चने में किसी प्रकार की कीटव्याधि होने पर समुचित दवाओं का छिड़काव करें।
चने में फूल आते समय सिंचाई न करें।
सलाह
hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva